น้องสาวตรวจพบเชื้อวัณโรคในสมอง แต่ไม่มีในปอด ตอนนี้หลานสาวก็เป็นไข้สมองอักเสบอีก ก็เลยสงสัยว่าติดเชื้อวัณโรคมาจากน้องสาวหรือไม่ เบื้องต้นแพทย์ให้Xrayปอดคนในครอยครัวทุกคนปรากกฎว่าปกติ
 วัณโรคที่เป็นเยื่อหุ้มสมองอักเสบ มักเกิดในเด็กมากกว่าผู้ใหญ่ สาเหตุมักเกิดจากสภาพแวดล้อมไม่ดี เด็กมีภูมิต้านทานต่ำ คนในบ้านหรือคนใกล้ชิดมีติดเชื้อวัณโรคปอด หรือกระดูก ต่อมน้ำเหลือง ภาวะทุโภชนาการ ทำให้ภูมิต้านทานต่ำมากขึ้น เป็นโรคติดต่อได้จาก สารคัดหลั่งเช่น เสมหะ ไอ จาม การที่หลานเป็นไข้สมองอักเสบ ไม่ได้บอกว่าเชื้ออะไร ซึ่งอาจเกิดจากเชื้อไวรัส ขึ้นสมองก็ได้ แต่ วัณโรคเป็นเชื้อแบคทีเรีย จึงจำเป็นต้องเจาะน้ำไขสันหลังมาตรวจให้ได้การวินิจฉัยก่อน ถ้าพบว่าน่าจะเป็นจากเชื้อวัณโรค ก็น่าจะใช่มีการติดต่อกันได้ การที่ทุกคนปอดเอกซ์เรย์ปกติไม่ได้หมายความว่า ไม่มีเชื้อวัณโรคอยู่ในตัว เพราะเชื้อวัณโรคยังสามารถอาศัยก่อให้เกิดโรคหรือไม่มีอาการได้ ที่ต่อมน้ำเหลือง กระดูก โพรงจมูก ปอด สมอง การจะหาหลักฐานที่ชี้ไปทางวัณโรคคือการทำ Tuberculin test ถ้าในเด็กมีขนาด> 1.5 ซม แสดงว่าเป็น วัณโรคแน่นอน มีภูมิต้านทาน แต่ยังอาจไม่มีอาการแสดงออกมาให้เห็นชัดเจน แต่เมื่อไรที่ร่างกายอ่อนแอ จะเป็นโรคที่ฉวยโอกาสแสดงออกมาทันที ดังที่พบมากในคนเป็น HIV จะมีวัณโรคร่วมด้วย ถึง 30 %สรุป ว่า วัณโรคสมองติดต่อได้ครับ